Nike NIKE 7237 (002) דף הבית > משקפיים > Nike > NIKE 7237 (002)
מחיר מומלץ לצרכן 692.48 ₪
581.91 ₪ לא כולל מכס ומע"מ
צבע מסגרתMATTE BLACK-DARK GREY Geveerdes | Spokie sny Spoor
Tag Archives: Geveerdes
October 3, 2017 VerrassendNuut	17 Comments
Ek weet nie of ek hieroor moet lag of huil nie. Maar daar is niks soos ‘n parmantige hoenderhaan met blou-pers stertvere wat my nekhare laat kriewel en my lyf vol sweet laat uitslaan nie. Manlief het my al gespot hieroor. Indien ‘n haan wel my pad kruis sal ek ongemerk ‘n ander pad kies, sonder dat iemand anders of die haan dit agter kom.
Waar kom hierdie fobie vandaan? Dis iets vanuit my “kan dit net-net-onthou” jare:
Die vorige dag was alles nog rustig op die plaaswerf. Die jakkals onder die doringbos het gelê en loer na die kuikens, die patriarg-haan het oor sy familie gepronk, die veghane in die hok het mekaar gekoggel, die skroppende henne het rond gekloek tussen die gras- en kampferbossies en die tjierpende kuikens het kort-kort veilig onder ma se donskombers ingeduik.
Op hierdie spogplaas, tussen Duiwelskloof se bergpieke en spookagtige misslierte, het ouers en kinders laer opgeslaan vir ‘n kerkkamp naweek. Hul was opsoek na ‘n Redder.
Want waar pa is, is altyd kerk. Dan het die kinders die plaas ingevaar, ouers geglimlag en sommige my aangegluur met dié woorde: “Hier is daardie wilde pastoriekind al weer!”
Dan sou die grootmense kerk hou, ure aanmekaar. Pa tokkel die trekklavier, ma en die susters bid dat die kranse antwoord gee en pa preek dat die spoeg spat en as die Gees begin werk was daar selfs gekoordans.
Die groter kinders het kleilatgooi, rotse-spring, watervalduik en piesangstoor-vry, gedoen. Ons snotkoppies mag nie deelneem nie en karring maar agter die grootkinders aan.
Skielik sweef ‘n onheilspellende donker skaduwee oor die plaaswerf. Dit word doodstil. Maar dan spat alles uitmekaar!
Die Haan kraai-skree na veiligheid. Kuikens skiet uitmekaar. Die henne vlieg orent en soek hul kuikens. Die veghane in die hok staak hul gekoggel. Die jakkals spring op – nou is sy kans!
Chaos tril deur my 4-jarige lyf. Wat nou!? Ek word bewus van ‘n atmosfeer gelont met adrenalien.
Toe skraap die jakkals die kuikens, die henne pik en spat agterna, die haan jaag die henne op ‘n hoop en ek duik die jakkalshond. Alles remoer.
Eensklaps is alles oor. Die oomblik verby. Die skaduwee het gewyk. Die jakkalshond kruip druipstert onder die doringbos in, die haan skuur vlerk en pa se preekstem warrel vanuit die sitkamervenster oor die werf.
Ek vries. My ore tel ‘n groot benoudheid op. Dis die smeekgebede van ‘n hen in nood – haar kuikens het deurgekruip tot binne in die veghane se hok en is die parteie wreed geskei.
Haar oë smeek verbouereerd na my terwyl haar kop woes en wild deur die ogiesdraad pluk, net om vas te sit dat die vere waai. Dan hardloop sy teen die draad op en af met die kuikens aan die oorkant agterna, dog bly hul geskei, vir ewig. Ek voel hoe my moedershart inskop. Siestog. Hoe wreed!
Sy is opsoek na ‘n Redder.
My 4-jarige wilde-lyfie wurm onderdeur drade, spook bo-oor voerbakke maar bly gefokus op die kuikens wat vlerk-klappend om hulp gil. Uiteindelik bereik ek die eerstes en keer hul in die hoek vas.
Die volgende oomblik skop iets teen my kop en ‘n skerp nael sny regor my slaap. Die kuiken spat uit my handjies. Ek stol. Dis die veghaan – iemand het sy gebied oortree en hy is woedend! Weer storm hy.
Oorlewing gryp in ek ek voel hoe hierdie wilde dogtertjie se voet vorentoe skiet. Die haan se borsvere voel glad onder my voet. Hy huiwer – maar storm weer. Ek skop weer. Langs my kop streep ‘n straaltjie bloed. Ek begin hardop gil …
“Pa, pa! Help help!” Die huis se agterdeur bars oop. Pa storm uit.
Want die wilde dogtertjie het ‘n Redder nodig.
Ek sien hoe pa oor die hek spring. Die haan koes eenkant toe. Pa was ‘n man van min woorde. Daardie dag het hy niks voor sy gemeentelede gesê nie maar ek dink sy vloekwoorde was iets soos:
“Doen dit weer aan my kind en … ”
October 14, 2016 VerrassendNuut	34 Comments
Agnee! As ek nog eenkeer in my blog moet vaskyk teen verroeste fotos – skree ek! Daar is niks vars. Miskien is dit tyd vir kamera afstof en fotokaart skoonvee, voor Desember vakansie aanbreek:
“Wow – geel-oog, waar was ek die dag toe jý geskape is?”
Foto’s, foto’s, foto’s! Alle floppies moet delete word.
“Sê wie?” Nostalgie leer dat jy nie maklik fotos wegsmyt binne die eerste maand na ‘n vakansie nie. Gedurende ‘n eerste sifting kry ek darm so 20% delete.
“Oehoe – wat van ‘n soen op ‘n nuuskierige sopperige snoet?” Moet hierdie foto asblik toe? Ok – daar is in elk geval horde buffel-fotos. Vir nou kan ‘n paar van hulle nog vaskleef op die kaart. Manlief skud kop.
Hierdie sebras se swart strepe omhels ‘n sahara-geel agtergrond. Iets in die samesmelting wink na my.
“Ek soek ook sulke oorbelle! Hierdie kiekies moet bly …”
Nostalgie word vasgevang op die skerm met ‘n vakansie brandend in die hart, net om 10 maande later te besef dat die fotokaart stof opgaar en vergete rus tussen paperclips en penne op jou werkstafel …
Skielik klop herinnering flou, soveel so dat jy maklik van ‘n verdere 50% ontslae raak.
“Kyk!” stamp ek liggies aan manlief die aand terwyl sluimer kou, “onthou jy hierdie ou het nie aan wortels gevreet, wel ‘n rooibokkie uitmekaar geskeur … ?”
Mmm – dis soos om wreedheid in prag vas te vang.
En die roofvoël verdien ‘n raam in poeierblou:
“Wag, hier kom ‘n wenfoto! Die olifant spuit ‘n boog …” Nee dit is nie, die kolos stoot boude na die kamera. Floppie! Tydmors?
Sug – so word 1500 fotos afgegradueer na skaars 50? Om wat mee te maak?
Jippie, daar is vreugde in die lug: dis Oktobermaand. Ek ruik renostermis, want ons Krugervakansie kruip alweer nader. Tenminste het roesfotos nostalgie aangevuur.
Nou praat jy! Moenie vergeet, die kaarte moet skoon en batterye gelaai.
Manlief sug – ek glimlag. Hierdie keer neem ek nét wen-fotos!
Waar stoor jy jou fotos?
Die Groot Vyf, Uncategorized
5 Days of Black and White – Day 4 – Big Five
March 10, 2015 VerrassendNuut	32 Comments
Baie dankie aan Rondomtaliedraai en Scrapydo vir hierdie uitdaging. Waar ek eers nie kans gesien het hiervoor, het ek op die ou einde dit vreeslik geniet.
The two rules of this challenge are easy to follow:
1) Post a black & white photo daily for 5 days.
2) Invite someone different to participate each day.
Die vierde blogger wat ek nomineer is: “Vir jou.”
Ek is nie seker of hierdie challenge nog aktief is nie, maar wil jou uitdaag om jou fotos in swart-en-wit te vertoon. Jy sal dit vreeslik geniet!
Onthou ons afrikaners moet darm Afrikaans ook hoog hou. Hoera dus vir blogs in afrikaans! (Dankie ook aan ons engelse vriende wat ondersteun.)
Lekker griffel en rondplak met jou fotos …
February 26, 2015 VerrassendNuut	39 Comments
Deur die lens hou ek asem in en sien hoe die rooibokram ritmies en vreedsaam met sy nat snoet in die sappige gras woel. Onbewus van die Luiperd wat hoog vanaf die rotskoppie alles dophou.
Ek begin die swart kolletjies tel wat onder die rooibok se wit lieste vasklem. Bloedsuiers. Shame – wat ‘n irritasie.
ROOIBOKKE WORD DIE MacDonalds GENOEM WEENS DIE SWART ‘M’ OP HUL AGTERLYWE. DIE STREPE IS BELANGRIK WANNEER HUL MEKAAR VERSORG EN OM BOSLUISE TE BEHEER.
‘n Slapmotor wieg langs ons in. Onwillig laat sak ek die kamera. Dis ‘n man met ‘n netjiese wit hemp en ‘n kanon van ‘n verkyker. Nuuskierig loer hy binne in ons voertuig in: “Wat sien julle?”
“Rooibokke.” Koor ons.
Verontwaardig kreukel sy neus terwyl sy voertuig weer spoed vang. Die rooibok spat weg en ek lees die man se gedagtes: “Wie stop nou vir rooibokke in die bosveld – die goed is dan vervuil … ”
JONGELINGE TRIPPEL ONSEKER OOR DIE PAD TERWYL HUL OP MEKAAR WAG.
Maar dit wat die rooibok aan die natuur en omgewing bied, is uniek. Hulle is groeplewend en vorm dikwels troppe van etlike honderde en word as die hoofprooi van groot roofdiere gesien.
BEDAGS SKUIL DIE ROOIBOK HOOFSAAKLIK ONDER KOELTEBOME TEEN DIE HITTE.
‘N BOK VAN EERSTES
DIE LIER-VORMIGE HORINGS VAN DIE RAM MET ‘N BLINK ROOIBRUIN HAARKLEED EN WIT KOL OP DIE KEEL.
Die Rooibok is in vele opsigte ‘n bok van eerstes.
Beweeg die wildkyker ‘n reservaat binne, is sy kanse goed om eerste ‘n rooibok te sien. Beweeg die kamper vanuit Die Kruger huistoe, mag dit die laaste dier wees wat hom by die uitgangshek groet.
My broers, almal grootwildjagters, se eerste bok wat platgetrek is was ‘n rooibok. Wanneer hul aanlê en die broek begin bewe – omrede van die swart tuurende oog in die visier- noem pa dit rooibok-koors. Skiet hulle mis, lag pa net geduldig en maak dit weer af as bok-koors.
TROTSE SATARA ROOIBOKRAM MET KENMERKENDE EFFENSE KROM RUG EN DIE STERT WAT STYF TEEN DIE LYF VASGEDRUK WORD.
Daarom is die eerste bok wat die grootwordende jagter beplan om te skiet, ‘n rooibok. Eers daarna is hy vaardig genoeg om groter en gevaarliker diere te begin jag.
JW, (BROERSKIND VAN BLOMMIE ONS FOTOGRAAF) OEFEN VIR SY EERSTE ROOIBOK.
5 FEITE OMTRENT DIE ROOIBOK (Aepyceros melampus)
DIE AGTJARIGE JW TREK SY EERSTE ROOIBOK PLAT MET ‘N .243 GEWEER
1. Die ram kan tot 90cm hoog staan.
2. Die rooibok verkies yl boom- of bosveld wêreld naby water.
3. Hulle kan met ‘n enkel elegante sprong tot 3m hoog en 12m ver spring.
4. Alhoewel die rooibok ‘n sagmoedige geaardheid besit, is hy baie wakker – tog ontwykend.
5. ‘n Vinnige hoë snorkgeluid spreek van gevaar en sal die rooibok met ongelooflike spoed en spronge wegspring oor lang grasse, bosse en kleiner bome.
JW SKIET SY TWEEDE GROTER ROOIBOKRAM MET ‘N .308 ONDER TOESIG VAN OUPA.
Nadat die kolf JW op die wang geslaat het, was hy maar te bly die jagseisoen is verby. Of spreek dit van bok-koors ?
Spokie en Blommie staan egter aan die bewaringskant. Ons hou daarvan om die mooi van dier en natuur in hul kosbare aard vas te vang op film. Diereliefhebbers eer nie net die Groot Vyf nie, maar eer ook die Rooibok.
GEVAARLIKE WEDYWERING TUSSEN RAMME, TYDENS PAARSEISOEN, GAAN MET HARDE SNORKGELUIDE GEPAARD. HORINGGEVEGTE KAN DIKWELS NOODLOTTIG WEES.
Die grootwildjagter vergeet nooit sy eerste Rooibok.
Die fotograaf ken die Rooibok se potensiaal.
Die bewaarder meet aan die vettigheid van die Rooibok sy veld.
Die jagluiperd leer by die lam om ‘n ram plat te trek.
Die leeu trek agter die rooibok aan.
Die bronstige bobbejaan skeur en vreet die binnegoed van ‘n rooibok om sy krag aan die trop te vertoon.
En vir Spokie sny Spoor?
Spreek die Rooibok van:
LIEFDE, FAMILIEBANDE en ONMEETBARE VREDE
December 12, 2014 VerrassendNuut	33 Comments
Mag Kersfees vir jou ‘n vrolike tyd wees
Vol verrassings en laggies
En mag jy dít vind wat jou gelukkig maak
Gee dus ruim glimlaggies, en jy sal vele terug ontvang
Hier is ‘n paar wyshede spesiaal vir jou ontwerp
Alle fotos is geneem in Die Kruger gedurende 2014
en behoort hierdie pragdiere vandag nog daar rond te hardloop
Geniet hulle – want ons kan baie by die diere in die veld leer
Skryf en ontwerp: Spokie
(Indien hierdie fotos en spreuke iets vir jou beteken het, lees gerus die ander onder die Hoofmenue: WYSHEDE)
aasvoëlsDie KrugerGeveerdesnuwe beginvryheidwyshede
November 3, 2014 VerrassendNuut	23 Comments
Die Bontrugwewer (Ploceus cucullatus) kan maklik verwar word met die swartkeelgeelvink, maar verkies hierdie geveerde meer subtropiese gebiede.
Twee weke gelede het ons hierdie een opgemerk in die Polokwane Reservaat waar hy ernstig begin swoeg het aan ‘n nuwe nes. Om die twee anker takkies teenmekaar te kon weef, het voorwaar vernuf en stamina vereis.
Toe wys hy vir ons die ‘split’ en die ‘strek’ en die ‘rondomtaliedraai’, onbewus dat elke beweging op film vasgelê word.
Soms het hy onderstebo gehang maar vlytig bly weef aan die nes-in-wording. Tussendeur word die vlerke pronkerig gewaai soos die hofmakery ook deel van die bouery uitmaak.
Hulle roep is ‘n lieflike, borrelende tjieee tjieee sjrrr, wat met ‘n ongewone hees klank onderbreek word.
BONTRUGWEWER in Polokwane Reservaat Nov 2014